## NÁRODNÁ RADA SLOVENSKEJ REPUBLIKY

# IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 141/2009

### 920a

### Spoločná správa

**výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon č. 98/1987 Zb. o osobitnom príspevku baníkom v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 920) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre sociálne veci a bývanie, ako gestorský výbor k návrhu poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon č. 98/1987 Zb. o osobitnom príspevku baníkom v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 920) (ďalej len „ gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č.1270 z 10. februára 2009 pridelila predmetný návrh zákona na prerokovanie týmto výborom Národnej rady Slovenskej republiky

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre sociálne veci a bývanie,

Výboru Národnej rady Slovenskej republiky pre financie, rozpočet a menu,

Výboru Národnej rady Slovenskej republiky pre hospodársku politiku.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

## Návrh zákon odporučil schváliť

Ústavnoprávny výbor Národnej rady Slovenskej republiky (uznesením č. 610 z 1. apríla 2009),

Výbor Národnej rady Slovenskej republiky pre sociálne veci a bývanie (uznesením č. 239 z 1. apríla 2009),

Výbor Národnej rady Slovenskej republiky pre hospodársku politiku (uznesením

č. 491 z 2. apríla 2009).

Výbor Národnej rady Slovenskej republiky pre financie, rozpočet a menu prerokoval dňa 8. apríla 2009 návrh zákona, ale neschválil navrhnuté uznesenie, nakoľko návrh nezískal súhlas nadpolovičnej väčšiny prítomných členov výboru.

**IV.**

 Výbory Národnej rady Slovenskej republiky, ktoré návrh zákona prerokovali prijali tieto návrhy:

**V čl. I**

1. V 1. bode v celom texte § 2 a 3 sa slová „na poberanie (priznanie)“ nahrádzajú slovami „na priznanie“.

Ide o legislatívno-technickú úpravu.

Ústavnoprávny výbor NR SR

Výbor NR SR pre hospodársku politiku

Výbor NR SR pre sociálne veci a bývanie

**Gestorský výbor odporúča schváliť**

1. V 1. bode  § 2 ods. 1 písm. a) a v § 3 písm. e) sa na konci pripája slovo „alebo“.

 Navrhuje sa spresniť ustanovenie alternatívnym vyjadrením, nakoľko podľa návrhu zákona by bolo potrebné splniť všetky podmienky na priznanie resp. nepriznanie osobitného príspevku baníkom.

Ústavnoprávny výbor NR SR

**Gestorský výbor odporúča schváliť**

1. V 1. bode § 2 ods. 6 sa slová „oprávnenej osobe uvedenej“ nahrádzajú slovami „oprávneným osobám uvedeným“.

Navrhuje sa použitie množného čísla, čo vyplýva z kontextu ustanovenia.

Ústavnoprávny výbor NR SR

Výbor NR SR pre hospodársku politiku

Výbor NR SR pre sociálne veci a bývanie

**Gestorský výbor odporúča schváliť**

1. V 1. bode § 4 ods. 1 druhej vete sa slová „u jednotlivých“ nahrádzajú slovom „jednotlivých“.

Navrhuje sa precizovanie z hľadiska jazykovej správnosti.

Ústavnoprávny výbor NR SR

Výbor NR SR pre hospodársku politiku

Výbor NR SR pre sociálne veci a bývanie

**Gestorský výbor odporúča schváliť**

1. V 3. bode § 5 ods.1 až 5 sa slovo „EUR“ nahrádza slovom „eur“, vypúšťajú sa slová „na poberanie (priznanie)“ a v ods. 6 sa slová „na poberanie (priznanie)“ nahrádzajú slovami „na priznanie“.

Ide o legislatívno-technickú úpravu.

Ústavnoprávny výbor NR SR

Výbor NR SR pre hospodársku politiku

Výbor NR SR pre sociálne veci a bývanie

**Gestorský výbor odporúča schváliť**

1. V 10. bode sa slová „§ 9 ods. 1“ nahrádzajú slovami „§ 9“ .

Ide o legislatívno-technickú úpravu, nakoľko § 9 je bez odsekov.

Ústavnoprávny výbor NR SR

Výbor NR SR pre hospodársku politiku

Výbor NR SR pre sociálne veci a bývanie

**Gestorský výbor odporúča schváliť**

**V.**

 Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 odsek 4 písmeno f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**s c h v á l i ť.**

**VI.**

 Gestorský výbor odporúča o bodoch 1 až 6 uvedených v štvrtej časti tejto spoločnej správy hlasovať spoločne s návrhom schváliť.

**VI.**

Gestorský výbor určil spoločného spravodajcu výborov Janu Vaľovú na prerokovanie návrhu zákona v druhom a treťom čítaní v Národnej rade Slovenskej republiky

a

1. informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru.
2. predložiť návrhy podľa § 83 ods. 4, § 84 ods. 2 a § 86 zákona č. 350/1996 Z. z.

 Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 245 z 15. apríla 2009.

# Bratislava 15. apríla 2009

# Jozef Halecký v. r.

**predseda výboru**